钦定古今图书集成/明伦汇编/氏族典/第590卷 > 《廖用贤尚友录》 > 欧阳地馀
## 钦定古今图书集成/明伦汇编/氏族典/第590卷 > 《廖用贤尚友录》 > 欧阳地馀

按《汉书儒林传》：欧阳生曾孙高，高孙地馀长宾，以太
子中庶子授太子，后为博士，论石渠。元帝即位，地馀
侍中贵幸，至少府，戒其子曰：“我死，官属即送汝财物，
慎毋受。汝九卿儒者子孙，以廉洁著，可以自成。”及地
馀死，少府官属共送数百万，其子不受。天子闻而嘉
之，赐钱百万。